Ταχ. Διεύθυνση: Γιαλαμίδη 3

Ταχ. Κώδικας: 61100, Κιλκίς

Πληροφορίες: κα Βουμβουράκη Καλλιόπη Κιλκίς 29/01/2018

Τηλέφωνο/φαξ: 2341076549 Αρ. Πρωτ. 40

**ΔΗΜΟΣΙΑ ΔΙΑΒΟΥΛΕΥΣΗ ΤΕΧΝΙΚΩΝ ΠΡΟΔΙΑΓΡΑΦΩΝ ΕΞΟΠΛΙΣΜΟΥ ΦΥΣΙΟΘΕΡΑΠΕΙΑΣ-ΑΘΛΗΣΗ-ΨΥΧΑΓΩΓΙΑ & ΑΝΑΠΗΡΙΚΟΥ**

**Διενέργεια Δημόσιας Διαβούλευσης για την Πράξη ‘’Προμήθεια και εγκατάσταση εξοπλισμού στο Κέντρο Αποθεραπείας-Αποκατάστασης, Διημέρευσης και Ημερήσιας Φροντίδας «ΒηματίΖΩ», του Άξονα Προτεραιότητας «Προώθηση της κοινωνικής ένταξης και καταπολέμηση της φτώχειας – ΕΤΠΑ», με κωδικό ΟΠΣ 508062 στο Επιχειρησιακό Πρόγραμμα «Κεντρική Μακεδονία 2014-2020»**

Σας ενημερώνουμε ότι, ο Σύλλογος Γονέων και Κηδεμόνων Ν. Κιλκίς «ΒηματίΖΩ», θέτει σε Δημόσια Διαβούλευση (www.vimatizo.gr ) τις εν θέματι τεχνικές προδιαγραφές και καλεί κάθε ενδιαφερόμενο να συμμετάσχει καταθέτοντας προτάσεις, προκειμένου να διασφαλιστεί η διαφάνεια της διαδικασίας

Ο φορέας μας μέσω της διαβούλευσης καλεί κάθε ενδιαφερόμενο να συμβάλει έτσι ώστε να βελτιωθούν τα άρθρα των σχετικών τεχνικών προδιαγραφών και προτίθεται να λάβει υπόψη του τα σχόλια των ενδιαφερομένων και να αναπροσαρμόσει το σχέδιο του σχετικού Τεύχους Τεχνικών Προδιαγραφών εάν και εφόσον θεωρήσει ότι κάποια σχόλια ήταν ορθά και εποικοδομητικά.

Η προμήθεια του διαγωνισμού θα πραγματοποιηθεί σύμφωνα με τις διατάξεις του Ν. 4412, με τις διαδικασίες του **συνοπτικού διαγωνισμού**.  
Η Διαβούλευση θα διαρκέσει από την 29/01/2018 ημέρα Δευτέρα και ώρα 09.00, μέχρι την 12/02/2018 ημέρα Δευτέρα και ώρα 13.30, στην ιστοσελίδα [www.vimatizo.gr](http://www.vimatizo.gr).

Παρακαλείται κάθε ενδιαφερόμενος να διατυπώσει τις παρατηρήσεις του και να τις γνωστοποιήσει στην υπηρεσία μας μέσω ηλεκτρονικού ταχυδρομείου στη διεύθυνση: info@vimatizo.gr

**ΠΕΡΙΓΡΑΦΗ**

|  |  |  |  |  |
| --- | --- | --- | --- | --- |
| 1 | Ειδικό σύστημα γερανού οροφής για εκπαίδευση βάδισης | 7.400,00 € | 1 | 7.400,00 € |
| 2 | Κρεβάτι bobath | 2.600,00 € | 1 | 2.600,00 € |
| 3 | Ειδικά σχεδιασμένο σκούτερ κύλισης για τη σωστή θέση του ατομού | 1.100,00 € | 1 | 1.100,00 € |
| 4 | Εξεταστικό κρεβάτι | 2.000,00 € | 1 | 2.000,00 € |
| 5 | Ειδικό τρίκυκλο παιδικό ποδήλατο για παιδιά με κινητικά προβλήματα άνω των 4,5 ετών | 1.900,00 € | 1 | 1.900,00 € |
| 6 | Ειδικό τρίκυκλο παιδικό ποδήλατο για παιδιά με κινητικά προβλήματα άνω των 8 τών | 1.900,00 € | 1 | 1.900,00 € |
| 7 | Ηλεκτρικός διάδρομος γυμναστικής | 725,00 € | 1 | 725,00 € |
| 8 | Στατικό ποδήλατο γυμναστικής,καθιστό | 435,00 € | 1 | 435,00 € |
| 9 | Ατομικό τραπέζι εργασίας | 650,00 € | 3 | 1.950,00 € |
| 10 | Τρίκυκλο ποδήλατο | 450,00 € | 1 | 450,00 € |
| 11 | Τοίχος Αναρρίχησης | 2.000,00 € | 1 | 2.000,00 € |
| 12 | Αναπηρικό αμαξίδιο ελαφρού τύπου παιδιών και ενηλικών | 3.200,00 € | 1 | 3.200,00 € |
| 13 | Ειδικό αμαξίδιο εφήβων και ενηλίκων πολυρυθμιζόμενο | 6.600,00 € | 1 | 6.600,00 € |
| 14 | Παιδικό ξύλινο καρεκλάκι με μπράτσα | 1.800,00 € | 3 | 5.400,00 € |
| 15 | Τροχήλατος γερανός μεταφοράς ασθενών | 7.900,00 € | 1 | 7.900,00 € |
| 16 | Πλατφόρμα μεταφοράς ασθενών | 1.350,00 € | 1 | 1.350,00 € |
| 17 | Τροχήλατη καρέκλα μπάνιου ανακλινόμενη | 1.880,00 € | 1 | 1.880,00 € |
| 18 | Τροχήλατο κάθισμα WC με τέσσερις (4) περιστρεφόμενες ρόδες | 500,00 € | 2 | 1.000,00 € |
| 19 | Αλλαξιέρα μπάνιου | 5.000,00 € | 1 | 5.000,00 € |
| 20 | Πρόσθιος παιδικός ορθοστάτης | 3.000,00 € | 2 | 6.000,00 € |
| 21 | Πρόσθια περπατούρα | 2.500,00 € | 2 | 5.000,00 € |
| 22 | Οπίσθιος περιπατητήρας | 1.500,00 € | 2 | 3.000,00 € |
| 23 | Ράμπα για σκούτερ | 1.300,00 € | 1 | 1.300,00 € |

**ΠΡΟΔΙΑΓΡΑΦΕΣ**

**Γ1.Ειδικό σύστημα γερανού οροφής για εκπαίδευση βάδισης**

Ειδικό σύστημα γερανού οροφής για εκπαίδευση βάδισης, με ειδικό γιλέκο βάδισης. Η κίνηση ανύψωσης να επιτυγχάνεται μέσω **ασύρματου χειριστηρίου** και επαναφορτιζόμενες μπαταρίες. **Ο κινητήρας του να κινείται δεξιά και αριστερά πάνω σε ράγα 4 μέτρων, ηλεκτροκίνητα, η οποία να είναι τοποθετημένη στο ταβάνι.**

Να διαθέτει τα παρακάτω τεχνικά χαρακτηριστικά:

- Κινητήρα τύπου 2800LRC , 2 τεμ. επαναφορτιζόμενες μπαταρίες 9,5 Ah 2x12 V, στοπ κινδύνου και μηχανικό κατέβασμα προς τα κάτω όπου και όταν χρειασθεί.

- Μέγιστο επιτρεπόμενο φορτίο 200 κιλά.

- 160 ανασηκώσεις με πλήρως φορτισμένες μπαταρίες.

- 4 μέτρα ράγα αλουμινίου βαμμένη σε λευκό χρώμα.-3804

- 1 τεμ. φορτιστής μπαταρίας -3050

- 1 τεμ. γιλέκο βάδισης. -3470

- 1 τεμ Στήριγμα ανάρτησης του γιλέκου βάδισης -2120 SPREADER

- 4τεμ. Στηρίγματα ράγας – 3831

-1 τεμ. Ασφάλεια ράγας – 3835

2 τεμ. Στοπ ράγας – 3720

2 τεμ. Τάπες ράγας – 3870

**Γ2.Κρεβάτι Bobath**

Κρεβάτι κατάλληλο για κινησιοθεραπεία νευρολογικών ασθενών, διαστάσεων 120 Χ 200 εκ.

Ρυθμίζεται ηλεκτρικά καθ’ ύψος μέσω ποδομοχλών από 46 εκ έως 96 εκ.

Η επιφάνεια κατάκλισης αποτελείται από 2 τμήματα: το ανώτερο τμήμα μήκους 72 εκ. και το κατώτερο τμήμα μήκους 112 εκ.

Το ανώτερο τμήμα έχει ρυθμιζόμενη κλίση ανοδικά έως 65 μοίρες από την οριζόντια θέση.

Τα τμήματα κατάκλισης φέρουν υπόστρωμα από αφρώδες υλικό, υπενδεδυμένο με αντιβακτηριδιακή ταπετσαρία η οποία αποτελείται από 87,5 % PVC και 12,5 % βαμβάκι.

Πλένεται και απολυμαίνεται και διατίθεται σε πολλά χρώματα. Ο σκελετός και η βάση του κρεβατιού είναι μεταλλικά, βαμμένα με ηλεκτροστατική βαφή.

Διαθέτει τροχούς από ανθεκτικό πολυπροπυλένιο και ρυθμιζόμενα πόδια για τη προσαρμογή σε κεκλιμένο δάπεδο.

Βάρος κρεβατιού: 70 κιλά

Μέγιστο επιτρεπόμενο φορτίο: 150 κιλά.

**Γ3.Ειδικά σχεδιασμένο σκούτερ κύλισης για τη σωστή θέση του ατόμου**

Σκούτερ, κατασκευασμένο από μη τοξικό χυτό PVC χωρίς ραφές. Δεν περιέχει λάτεξ και καθαρίζεται εύκολα.

Αποτελείται από τη βάση, τον απαγωγέα σκελών, 2 ημικυκλικά τμήματα για την άνεση του χρήστη, σφήνα και ζώνη με κούμπωμα. Διατίθεται σε 2 μεγέθη:

* Εφηβικό: μήκος 970 χιλ, για χρήστες ύψους έως 1520 χιλ.

Μέγιστο επιτρεπόμενο φορτίο 90 κιλά.

**Γ4.Εξεταστικό κρεβάτι**

Εξεταστικό κρεβάτι διαστάσεων 70 Χ 188 εκ.

Ρυθμίζεται ηλεκτρικά καθ’ ύψος μέσω ποδομοχλού από 58 εκ έως 100 εκ.

Η επιφάνεια κατάκλισης αποτελείται από 2 τμήματα: το ανώτερο τμήμα μήκους 75 εκ. και το κατώτερο τμήμα μήκους 112 εκ.

Το ανώτερο τμήμα έχει ρυθμιζόμενη κλίση ανοδικά έως 75 μοίρες από την οριζόντια θέση.

Τα τμήματα κατάκλισης φέρουν υπόστρωμα από αφρώδες υλικό, υπενδεδυμένο με αντιβακτηριδιακή ταπετσαρία η οποία αποτελείται από 87,5 % PVC και 12,5 % βαμβάκι.

Πλένεται και απολυμαίνεται και διατίθεται σε πολλά χρώματα. Ο σκελετός και η βάση του κρεβατιού είναι μεταλλικά, βαμμένα με ηλεκτροστατική βαφή.

Διαθέτει τροχούς από ανθεκτικό πολυπροπυλένιο και ρυθμιζόμενα πόδια για τη προσαρμογή σε κεκλιμένο δάπεδο.

Διαθέτει οπή προσώπου που κλείνει και υποδοχή για ρολό.

Μέγιστο επιτρεπόμενο φορτίο: 135 κιλά.

**Γ5.Ειδικό Τρίκυκλο Παιδικό Ποδήλατο για παιδιά με κινητικά προβλήματα άνω των 4,5 χρονών**

Να είναι κατάλληλο για παιδιά με ειδικές ανάγκες από 4,5 ετών.

Να διαθέτει στιβαρό σκελετό. Να υπάρχει η δυνατότητα παραγγελίας με πτυσσόμενο σκελετό, για εύκολη αποθήκευση και μεταφορά.

Να διαθέτει τροχούς 16”, και πολλές δυνατότητες ρύθμισης. Το τιμόνι να ρυθμίζεται σε ύψος και κλίσεις και η σέλα να είναι επίσης ρυθμιζόμενη καθ’ ύψος και κατά μήκος. Το τιμόνι να είναι μεταλλικό σχήματος U.

| **ΜΕΤΡΗΣΕΙΣ** | **χιλιοστά** |
| --- | --- |
| Συνολικό μήκος | 1140 |
| Συνολικό πλάτος | 735 |
| Ύψος από σέλα - πετάλι | 420-545 |
| Μήκος από σέλα - τιμόνι | 360-430 |
| Τροχοί | 16" |
| Μέγιστο επιτρεπόμενο φορτίο | 45 κιλά |

**Γ6.Ειδικό Τρίκυκλο Παιδικό Ποδήλατο για παιδιά με κινητικά προβλήματα άνω των 8 ετών**

Να είναι κατάλληλο για παιδιά με ειδικές ανάγκες μεγαλύτερα από 8 ετών.

Να διαθέτει στιβαρό σκελετό. Να υπάρχει η δυνατότητα παραγγελίας με πτυσσόμενο σκελετό, για εύκολη αποθήκευση και μεταφορά.

Να διαθέτει τροχούς 20”, και πολλές δυνατότητες ρύθμισης. Το τιμόνι να ρυθμίζεται σε ύψος και κλίσεις και η σέλα να είναι επίσης ρυθμιζόμενη καθ’ ύψος και κατά μήκος.

| **ΜΕΤΡΗΣΕΙΣ** | **ΕΝΑ ΜΕΓΕΘΟΣ / χιλιοστά** |
| --- | --- |
| Συνολικό μήκος | 1500 |
| Συνολικό πλάτος | 735 |
| Ύψος από σέλα - πετάλι | 510-640 |
| Μήκος από σέλα - τιμόνι | 480-560 |
| Τροχοί | 20" |
| Μέγιστο επιτρεπόμενο φορτίο | 70 κιλά |

Να συμπεριλαμβάνονται: σύστημα υποστήριξης κορμού περιστρεφόμενα, πέδιλα με τροχαλία πέδησης, στηρίγματα κνήμης & ζώνη λεκάνης.

**Γ7.Ηλεκτρικός διαδρομος γυμναστικής**

Διάδρομος Γυμναστικής με Μηχανική κλίση 3 επιπέδων. Ταπέτο 41x130cm. Μέγιστο βάρος χρήστη 115kg.

Ισχύς Μοτέρ: 2.0 HP

Watts Διαδρόμου: 1500 watts

Ταχύτητα Διαδρόμου: 1 - 14 km/h

Κλίση Διαδρόμου: Μηχανική 3 επιπέδων

Διαστάσεις ταπέτου: 41 x 130cm

Προγράμματα Διαδρόμου: 12 προ-εγκατεστημένα

Πρόγραμμα Body Fat

Ηλεκτρονική Κονσόλα Διαδρόμου: Οθόνη LCD με μπλε οπίσθιο φωτισμό

Ενδείξεις Κονσόλας Διαδρόμου: Χρόνος, Απόσταση, Ταχύτητα, Κλίση, Θερμίδες, Καρδιακός σφυγμός, Body Fat.

Καρδιακός Παλμός Διαδρόμου: Επαφής

Λειτουργικά Πλήκτρα Χειρολαβών: Πλήκτρα ρύθμισης ταχύτητας και Start/Stop

Κλειδί Ασφαλείας Διαδρόμου

Δάπεδο Διαδρόμου: Αντικραδασμικό

Αντικραδασμικό σύστημα με ελαστομερή στοιχεία

Αντικραδασμικό με ενισχυμένα ελαστομερή στοιχεία

Εξοικονόμηση ενέργειας

Διαστάσεις Διαδρόμου: 171 x 72 x 127 cm

Διαστάσεις Διαδρόμου (διπλωμένος): 95 x 72 x 146 cm

Βάρος διαδρόμου: 55 κιλά

Μέγιστο Βάρος Χρήστη: 115 κιλά

Πιστοποίηση Ασφαλείας: CE

**Γ8.Στατικό ποδήλατο γυμναστικής, καθιστό**

Καθιστό Ποδήλατο με δίσκο βάρους 7 κιλών, 8 επίπεδα αντίστασης μαγνητικά ρυθμιζόμενα, δυνατότητα ρύθμισης του καθίσματος κατά μήκος, ευανάγνωστη οθόνη LCD πολλαπλών ενδείξεων, μέγιστο βάρος χρήστη 110 κιλά.

Βάρος δίσκου: 7 κιλά

Κάθισμα ρυθμιζόμενο κατά μήκος

Σύστημα αντίστασης: Μαγνητικό

Επίπεδα αντίστασης: 8 με χειροκίνητη ρύθμιση

Ηλεκτρονική κονσόλα: Οθόνη LCD

Ενδείξεις κονσόλας: Ταχύτητα, Χρόνος, Απόσταση, Θερμίδες, Καρδιακός Παλμός

Μέτρηση καρδιακού σφυγμού: Με αισθητήρες χειρός

Ρόδες μεταφοράς: Ναι

Ρυθμιστές εδάφους: Ναι

Μέγιστο βάρος χρήστη: 110 κιλά

Διαστάσεις (Συναρμολογημένο): 150 (Μ) x 62 (Π) x 98 (Υ) εκατοστά

Πιστοποίηση: CE

**Γ9.Ατομικό τραπέζι εργασίας**

Ξύλινο τραπέζι εργασίας, ατομικό, αυξομειούμενου ύψους. Η επιφάνεια εργασίας να είναι ανακλινόμενη, και να διαθέτει εσοχή για το σώμα. Να διαθέτει προεξοχές και στις 4 πλευρές, για τη συγκράτηση των αντικειμένων. Να κατασκευάζεται από οικολογικό, αντιβακτηριδιακό ξύλο.

Διαστάσεις: 600 χιλ Βάθος Χ 805 χιλ. Πλάτος. Εσοχή: 410 χιλ.

Ύψος: 465-715 χιλ. Βάρος: 16 κιλά

Μέγιστο επιτρεπόμενο φορτίο: 80 κιλά.

**Γ10.Τρίκυκλο ποδήλατο**

Τρίκυκλο παιδικό ποδήλατο με αντιολισθητικές χειρολαβές στο τιμόνι. Για παιδιά από 3 έως 7 ετών. Σε μπλε ή κόκκινο χρώμα.

Βάρος: 9 κιλά.

Ύψος από δάπεδο έως χειρολαβές: 62 εκ.

Ύψος από δάπεδο έως σέλα: 42 εκ.

Συνολικό μήκος: 73 εκ.

**Γ11. Τοίχος αναρρίχησης**

Τοίχος αναρρίχησης, αποτελούμενος από 3 ισομεγέθη κομμάτια (πάνελ). Η κλίση του τοίχου να είναι ρυθμιζόμενη για να αυξάνεται σταδιακά ο βαθμός δυσκολίας. Να είναι κατασκευασμένος από ανθεκτικό, υψηλής ποιότητας κόντρα πλακέ. Να διαθέτει συνολικά 20 χειρολαβές και 63 υποδοχές χειρολαβών, για την τοποθέτησή τους στην επιθυμητή θέση. Οι χειρολαβές να είναι χρωματισμένες ανάλογα με τον βαθμό δυσκολίας. Να διατίθεται στον εξοπλισμό και τα εξαρτήματα για την συναρμολόγησή του.

Συνολικές διαστάσεις: Ύψος 221 εκ, Πλάτος 145 εκ.

Μέγιστο επιτρεπόμενο φορτίο 113 κιλά.

**Γ12.Αναπηρικό αμαξίδιο ελαφρού τύπου παιδιών και ενηλίκων**

Αναπηρικό αμαξίδιο ελαφρού τύπου παιδιών και ενηλίκων με 24’’ ρόδες και 6’’ ροδάκια εμπρός .

Τόσο η πλάτη, όσο και το κάθισμά του να είναι ρυθμιζόμενα σε ύψος, γωνία κλίσης και βάθος.

Να διαθέτει τα παρακάτω χαρακτηριστικά και αξεσουάρ :

* Σκελετό από κράμα αλουμινίου
* Φρένα στο ύψος των μηρών και χειρολαβές οδήγησης αυξομειούμενου ύψους με δισκόφρενα.
* Το κάθισμα του αμαξιδίου διαθέτει ρυθμιζόμενο κέντρο βάρους καθώς και ρυθμιζόμενο ύψος από 34 – 51 cm, μέσω της εναλλαγής της θέσης των πίσω και των εμπρόσθιων τροχών. Διαθέτει 36 θέσεις για τους οπίσθιους τροχούς.
* Πλάτη από υψηλής ποιότητας ύφασμα και όχι δερματίνη με ρυθμιζόμενους ιμάντες και επικάλυμμα. Είναι ρυθμιζόμενου ύψους από 38 – 51cm

και γωνίας ισχίου από -5ο έως +20ο καθώς και

γωνίας οσφυϊκής μοίρας -8ο έως +18ο εύκολα με

τη χρήση κλειδιού άλεν, ενώ ο χρήστης κάθεται

στο αμαξίδιο.

* Σκληρό κάθισμα προσθαφαιρούμενο
* Οπίσθιους τροχούς 24’’ . Είναι φουσκωτοί, υψηλής πίεσης και προσθαφαιρούνται από το σκελετό με την χρήση ενός κουμπιού.
* Στεφάνες χειροκίνησης από αλουμίνιο.
* Μπροστινούς τροχοί 7,5’’ συμπαγείς
* Διαιρούμενα υποπόδια ρυθμιζόμενου ύψους και κλίσης.
* Ροδάκια αντιστήριξης αυξομειούμενου μήκους και ύψους.
* Προσθαφαιρούμενα μπράτσα μήκους 36cm και ρυθμιζόμενου ύψους
* Ζώνη ασφαλείας λεκάνης με 4 ιμάντες στήριξης (2 από κάθε πλευρά)
* Μαξιλάρι γενικής χρήσης
* Διαχωριστικό σκελών
* Πλαϊνά στηρίγματα θώρακος προσθαφαιρούμενα και αυξομειούμενα σε ύψος και πλάτος με δυνατότητα επιλογής του μεγέθους του σχήματος και της γωνίας στήριξης ανάλογα με τις ανάγκες των παιδιών. Είναι περιστρεφόμενα για την καλύτερη πρόσβαση του παιδιού από και προς το κάθισμα του αμαξιδίου.
* Ιμάντας κνήμης

|  |  |
| --- | --- |
| cm |  |
| Πλάτος καθίσματος | 40 |
| Ρυθμιζόμενο Βάθος καθίσματος | 36-42 |
| Ρυθμιζόμενο ύψος πλάτης | 38-51 |
| Βάρος αμαξιδίου | 15.4kg |
| Μέγιστο επιτρεπόμενο φορτίο | 135kg |

**Γ13.Ειδικό αμαξίδιο εφήβων και ενηλίκων πολυρυθμιζόμενο.**

Να διαθέτει ειδικό κάθισμα, κατάλληλο ανακλινόμενο, πολυρυθμιζόμενο, με δυνατότητα προσαρμογής πολλών αξεσουάρ. Να διαθέτει ειδική τροχήλατη βάση εξωτερικού χώρου.

Η πλάτη του να έχει δυνατότητα ανάκλισης, ανεξάρτητα από τη θέση καθίσματος από -5˚ έως +30˚

Να διαθέτει τα παρακάτω :

* Στήριγμα κεφαλής προσθαφαιρούμενο και πολυρυθμιζόμενο σε κλίσεις και ύψος
* Μηχανισμό διαχωρισμού σκελών για κάθε σκέλος χωριστά από 0 – 15ο
* προσθαφαιρούμενα μπράτσα με διπλή μπάρα στήριξης διαστάσεων 8x37cm ρυθμιζόμενα σε κλίση και ύψος.
* Πλαϊνά στηρίγματα θώρακος προσθαφαιρούμενα και αυξομειούμενα σε ύψος και πλάτος με δυνατότητα επιλογής του μεγέθους του σχήματος και της γωνίας στήριξης ανάλογα με τις ανάγκες των παιδιών. Είναι περιστρεφόμενα για την καλύτερη πρόσβαση του παιδιού από και προς το κάθισμα του αμαξιδίου.
* ζώνη ισχίων με 4 ιμάντες πρόσδεσης
* Γιλέκο στήριξης στήθους με 6 ιμάντες πρόσδεσης

Διαστάσεις :

Πλάτος καθίσματος: δυνατότητα ρύθμισης σε 34cm,40 και 46cm

Ρυθμιζόμενο Βάθος καθίσματος : 38 -53cm

Ρυθμιζόμενο ύψος πλάτης: 49 - 68cm

βάρος καθίσματος: 13kg

Μέγιστο επιτρεπόμενο φορτίο 80 κιλά.

Τα χαρακτηριστικά της βάσης του αμαξιδίου να είναι τα παρακάτω:

* Δυνατότητα ανάκλισής της μέσω μπουκάλας αερίου, με αποτέλεσμα την ανάκλιση ολόκληρου του καθίσματος διατηρώντας σταθερή τη γωνία πλάτης και καθίσματος. Με εύρος ανάκλισης από -0˚ έως +40˚.
* Διαθέτει ενιαίο υποπόδιο πλάκα ρυθμιζόμενο σε ύψος και κλίση καθώς και ιμάντες υποποδίων.
* Οπίσθιοι τροχοί 22’’ με αεροθαλάμους με δισκόφρενα συνοδού.
* Εμπρόσθιοι τροχοί 7’’ συμπαγείς
* Ροδάκια αντιστήριξης
* Εξωτερικό Πλάτος από τροχό σε τροχό : 73cm
* Βάρος 27 κιλά.
* Μέγιστο επιτρεπόμενο φορτίο 100 κιλά.

**Γ14.Παιδικό ξύλινο καρεκλάκι με μπράτσα**

Παιδικό ξύλινο καρεκλάκι με μπράτσα αυξομειούμενου ύψους και ζώνη ισχίων.

Διαστάσεις:

Ύψος καθίσματος: 325-425 χιλ

Πλάτος: 435 χιλ.

Βάθος καθίσματος: 370-460 χιλ

Ύψος πλάτης: 420 χιλ

Μέγιστο επιτρεπόμενο φορτίο: 70 κιλά

Σε πολλές επιλογές χρωμάτων.

Να διαθέτει επιπλέον επιμηκύνσεις για καλύτερη ισορροπία του καθίσματος (Ski), διαχωριστικό απαγωγής, και υποπόδιο με ιμάντες πρόσδεσης.

**Γ15Τροχήλατος γερανός μεταφοράς ασθενών**

Γερανός μεταφοράς ασθενών, με τροχήλατη βάση 4 τροχών. Η βάση να διαθέτει ποδόφρενα και δυνατότητα ηλεκτροκίνητης ρύθμισης ανοίγματος από 63 έως 110 εκ. για εύκολη προσέγγιση και προσπέλαση. Να διαθέτει ηλεκτρουδραυλικό σύστημα ανύψωσης, το οποίο να λειτουργεί με επαναφορτιζόμενες μπαταρίες. Να διαθέτει ενσωματωμένο φορτιστή και μία επιπλέον μπαταρία με εξωτερικό επιτοίχιο φορτιστή. Να έχει μεγάλο εύρος ανύψωσης καθώς μπορεί να ανυψώσει τον ασθενή από το έδαφος. Επίσης, να είναι ευέλικτος και εύκολος στη μεταφορά. Να είναι εξοπλισμένος με ενσωματωμένο σύστημα μηχανικής κατάβασης του ασθενούς, σε περίπτωση έκτακτης ανάγκης. Να διαθέτει ηχητικό σήμα προειδοποίησης χαμηλής μπαταρίας. Συμπεριλαμβάνονται 2 σάκοι για τον γερανό:

* Σάκος σε σχήμα ημισέληνου, με στήριγμα κεφαλής από δίχτυ. Δεν διαθέτει ραφές και δεν τραυματίζει τον μαλακό ιστό
* Σάκος σε σχήμα ημισέληνου, με στήριγμα κεφαλής από PVC. Κατάλληλος για το μπάνιο.

Ο κάθε σάκος να τοποθετεί τον ασθενή σε ημί-καθιστή ή καθιστή θέση ενώ ταυτόχρονα προσφέρει και στήριξη κεφαλής. Μπορεί να χρησιμοποιηθεί από ασθενείς με όλες τις μορφές αναπηρίας. Κατά τη μεταφορά, ο κόκκυγας παραμένει ελεύθερος και δεν δημιουργούνται σημεία πίεσης.

Ο σκελετός του γερανού αποτελείται από αλουμίνιο, βαμμένο με εποξειδική βαφή και το εξάρτημα συγκράτησης (αγκαλιά) κατασκευάζεται από ανοξείδωτο χάλυβα. Είναι εξοπλισμένο με STOP έκτακτης ανάγκης και διαθέτει εργονομικές χειρολαβές οδήγησης –ώθησης. Συμπεριλαμβάνονται 2 επαναφορτιζόμενες μπαταρίες 2 Χ 12 V. Μέγιστο επιτρεπόμενο φορτίο ανύψωσης: 225 κιλά.

Τεχνικά χαρακτηριστικά:

* Φορτιστής μπαταριών-είσοδος 220 V, έξοδος 24 V.
* Μέγιστο ύψος κινητού βραχίονα 224 εκ.
* Ελάχιστο ύψος κινητού βραχίονα 77 εκ.
* Ύψος σταθερού βραχίονα 172,5 εκ.
* Συνολικό μήκος γερανού 123 εκ.
* Διάμετρος τροχών 10 εκ.
* Μπαταρία μετά από φόρτιση: 160 ανυψώσεις με 90 κιλά/για απόσταση 50 εκ.
* Ταχύτητα ανύψωσης: 5,2 εκ/sec

**Γ16.Πλατφόρμα μεταφοράς ασθενών**

Ειδικά σχεδιασμένη πλατφόρμα μεταφοράς ασθενών με ροδάκια από το κρεβάτι/καρέκλα/αναπηρικό αμαξίδιο στο κρεβάτι/τουαλέτα και αντίστροφα. Να παρέχει την απαραίτητα ασφάλεια στον χρήστη αλλά και ευκολία στον βοηθό.

Να διαθέτει λαβές στήριξης του χρήστη για να μπορεί να σηκώνεται και να κρατιέται με μεγαλύτερη ασφάλεια.

Να διαθέτει ειδικά σχεδιασμένο μαξιλάρι στο οποίο στηρίζονται τα γόνατα και ρυθμίζεται ανάλογα με τις ανάγκες του χρήστη.

Βάρος: 14,2Kg

Μέγιστο επιτρεπόμενο φορτίο: 150kg

Να συμπεριλαμβάνει ειδικό ιμάντα ολίσθησης για τη διευκόλυνση της έγερσης – κάθισης του ασθενή.

**Γ17.Τροχήλατη καρέκλα μπάνιου ανακλινόμενη**

Καρέκλα για το μπάνιο με δυνατότητα ανάκλισης του καθίσματος από 0 έως -35°. Να ρυθμίζεται επίσης σε ύψος και η ρύθμιση να μπορεί να πραγματοποιηθεί πολύ εύκολα χωρίς τη χρήση εργαλείων.

Πλάτος καθίσματος 48 cm , βάθος 40 cm

Συμπεριλαμβάνονται:

* Στήριγμα κεφαλής
* Στήριγμα πλάτης
* Στηρίγματα βραχιόνων
* Κάθισμα
* Υποπόδια
* Ιμάντες φτερνών
* 4 τροχοί με δυνατότητα κλειδώματος
* Επένδυση καθίσματος

**Γ18.Τροχήλατο κάθισμα WC, με τέσσερις (4) περιστρεφόμενες ρόδες.**

Το κάθισμα να διαθέτει ανθεκτικό σκελετό από χάλυβα βαμμένο με ειδική λευκή, αντισκουριακή βαφή για επιπλέον προστασία.

Η κατασκευαστική δομή του σκελετού να είναι τέτοια ώστε επιτρέπει την πρόσβαση του καθίσματος πάνω από την λεκάνη WC και την χρήση του χωρίς να χρειάζεται η μετακίνηση του χρήστη από αυτό. Το κάθισμα να διαθέτει για τον λόγο αυτό μεγάλη οπή σχήματος οβάλ.

Να διαθέτει κάθισμα και πλάτη από πολυπροπυλένιο για εύκολο καθαρισμό και απολύμανση.

Να διαθέτει ενιαίο ρυθμιζόμενο υποπόδιο από πολυπροπυλένιο με δυνατότητα να μπαίνει συρταρωτά κάτω από το κάθισμα για αυτοεξυπηρέτηση και διευκόλυνση χρηστών που έχουν την δυνατότητα να σταθούν από μόνοι τους.

Το συνολικό βάρος του καθίσματος να μην υπερβαίνει τα 14 κιλά και να μπορεί να σηκώνει άτομα τουλάχιστον μέχρι 130 κιλά.

Συνολικό πλάτος: 69 cm

Πλάτος μεταξύ των μπράτσων: 43,5 cm

Πλάτος καθίσματος: 48 cm.

Ύψος καθίσματος: 55 εκ.

Χρώμα Γκρι

Να συμπεριλαμβάνεται επένδυση καθίσματος και ζώνη λεκάνης

**Γ19.Αλλαξιέρα μπάνιου**

Πάγκος μπάνιου/ αλαξιέρα για πλύσιμο η οποία να τοποθετείται στον τοίχο από ανοξείδωτο ατσάλι, ηλεκτροστατικά βαμμένο.

Ανακλινόμενη για εξοικονόμηση χώρου όταν δεν είναι απαραίτητη η χρήση της.

Κατασκευασμένη από ειδικό υλικό εύκολο στον καθαρισμό και την απολύμανση.

Να διαθέτει τη δυνατότητα αυξομείωσης του ύψους μέσω ηλεκτροκίνητου μηχανισμού από 450mm έως 950 mm.

Μέγιστο επιτρεπόμενο βάρος χρήστη τα 200 κιλά.

Διαστάσεις 1900 mm ( μήκος ) x 650 mm ( πλάτος) Βάση τοίχου 750mm

Πάχος βάσης τοίχου 110mm

Πλάτος όταν είναι μαζεμένο 270mm

**Γ20.Πρόσθιος παιδικός ορθοστάτης**

Να είναι κατάλληλος για τοποθέτηση σε πρηνή όρθια στάση.

Να διαθέτει ρυθμιζόμενα στηρίγματα θώρακος και λεκάνης από μαλακό αντιμικροβιακό PU, καθώς και στηρίγματα γονάτων. Οι ιμάντες θώρακος και λεκάνης να τον καθιστούν ακόμα πιο ασφαλή στην χρήση του.

Να είναι ρυθμιζόμενος σε ύψος και ανακλινόμενος από 0° έως 40°.Να είναι κατάλληλος για παιδιά με διαφορετικά σωματομετρικά χαρακτηριστικά.

Να διαθέτει ενιαίο υποπόδιο με σανδάλια, στηρίγματα θώρακος και λεκάνης με ιμάντες, στηρίγματα γονάτων, τραπέζι και 4 τροχούς με δυνατότητα κλειδώματος.

|  | **ΜΕΓΕΘΟΣ 1 / εκατοστά** | **ΜΕΓΕΘΟΣ 2 / εκατοστά** |
| --- | --- | --- |
| Μέγεθος βάσης | 90 Χ 65 | 99,5 Χ 65 |
| Πλάτος στήθους | 19 - 29 | 23 - 35 |
| Πλάτος λεκάνης | 19 - 29 | 23 - 35 |
| Ύψος στηρίγματος λεκάνης | 41 - 75 | 48 - 96 |
| Ύψος στήθους από υποπόδιο | 66 - 100 | 82 - 127 |
| Ανάκλιση | 40°- 0° (90°) | 40°- 0° (90°) |
| Μέγιστο επιτρεπόμενο φορτίο | 55 κιλά | 70 κιλά |

**Γ21.Πρόσθια Περπατούρα**

Πρόσθια ορθοστατοπεριπατητούρα, με ελαφρύ σκελετό από χάλυβα και ανθεκτικό αλουμίνιο. Οι εξατομικευμένες ρυθμίσεις να δίνουν τη δυνατότητα στήριξης, αλλά και καθοδήγησης της κίνησης για σωστή εκπαίδευση βάδισης. Οι τροχοί της να έχουν τη δυνατότητα μονής ή διπλής κατεύθυνσης, δυνατότητα επιλογής στροφής σε κάθε τροχό χωριστά, δυνατότητα αυξομείωσης αντίστασης ρολαρίσματος, καθώς και φρένα.

Να συμπεριλαμβάνονται: στήριγμα στήθους ρυθμιζόμενου ύψους, στήριγμα λεκάνης ρυθμιζόμενου ύψους με σέλα, χειρολαβές με στηρίγματα βραχιόνων και διαχωριστές ποδιών.

|  | **ΜΕΓΕΘΟΣ 2 / εκατοστά** | **ΜΕΓΕΘΟΣ 4 / εκατοστά** |
| --- | --- | --- |
| Πλάτος (G) | 58 | 70 |
| Πλάτος μεταξύ τροχών (G1) | 45 | 56 |
| Μήκος με τροχούς 4" (H) | 83 | - |
| Μήκος με τροχούς 8" (H) | 90 | 110 |
| Ύψος με τροχούς 4" (H) | 60-85 | - |
| Ύψος με τροχούς 8" (H) | 60-85 | 89-130 |
| Ύψος καθίσματος από το έδαφος, με τροχούς 4" | 24-41 | - |
| Ύψος καθίσματος από το έδαφος, με τροχούς 8" | 33-50 | 62-84 |
| Πλάτος μεταξύ χειρολαβών | 14-35 | 14-60 |
| Εύρος γωνίας κεντρικού άξονα (a1) | 30˚ | 0˚- 25˚ |
| Ακτίνα περιστροφής | 55 | 65 |
| Ύψος χρήστη από το έδαφος έως το στήθος | 60-85 | 87-130 |
| Βάρος με τροχούς 4" | 11 κιλά | - |
| Βάρος με τροχούς 8" | 14 κιλά | 19 κιλά |
| Μέγιστο επιτρεπόμενο φορτίο | 40 κιλά | 80 κιλά |

**Γ22.Οπίσθιος περιπατητήρας**

Ο περιπατητήρας να είναι μεταλλικής κατασκευής, τροχήλατος, πτυσσόμενος, ρυθμιζόμενου ύψους. Η κατασκευή του να είναι στιβαρή, ανθεκτική σε καταπονήσεις και να παρέχει πλήρη ασφάλεια του χρήστη.

Ο περιπατητήρας να είναι κατασκευασμένος από σωληνωτό βαμμένο με ηλεκτροστατική βαφή, να είναι ελαφρύς και να κλείνει με εύκολο και ασφαλή τρόπο.

Να διαθέτει 4 τροχούς, συμπαγείς, με κίνηση μόνο προς τα εμπρός. Οι δύο εμπρόσθιοι τροχοί να είναι περιστρεφόμενοι και οι δύο οπίσθιοι σταθεροί και να διαθέτουν αυτόματα φρένα, τα οποία να εμποδίζουν και την οπίσθια κίνηση του περιπατητήρα.

Να συμπεριλαμβάνονται: «χωστά» στηρίγματα βραχιόνων ρυθμιζόμενου ύψους & απόστασης με χειρολαβή & ειδικός ιμάντας «παντελονάκι» για την σταθεροποίηση του κορμού.

Να συμπεριλαμβάνει ροδάκια αντιστήριξης

|  | **ΜΕΓΕΘΟΣ 1 / εκατοστά** | **ΜΕΓΕΘΟΣ 2 / εκατοστά** |
| --- | --- | --- |
| Πλάτος μεταξύ χειρολαβών (J) | 27-55 | 35-69 |
| Ύψος από το δάπεδο έως τις χειρολαβές (K) | 39-70 | 70-100 |
| Πλάτος (G) | 62 | 69 |
| Μήκος (Η) | 72 | 87 |
| Ύψος σκελετού (I) | 49-66 | 77 |
| Μήκος, αναδιπλωμένη | 72 | 100 |
| Ύψος, αναδιπλωμένη | 31 | 29 |
| Βάρος | 5,5 κιλά | 12 κιλά |
| Μέγιστο ύψος χρήστη | 115 | 180 |
| Μέγιστο επιτρεπόμενο φορτίο | 30 κιλά | 80 κιλά |
| Εύρος περιστροφής | 75 | 90 |

**Γ23.Ράμπα για σκούτερ**

Να είναι ελαφριά, να συναρμολογείται και να αποθηκεύεται εύκολα. Η ράμπα να ασφαλίζεται στη βάση μέσω ειδικού μηχανισμού. Το πλάτος της να επιτρέπει τη στροφή του σκούτερ, χωρίς να χρειάζεται να σηκωθεί το παιδί. Να διαθέτει ειδικό σχεδιασμό για την ομαλή μετάβαση από τη ράμπα στο έδαφος.

Διαστάσεις: Βάση: 76 x 76 x 35,5 εκ ύψος, ράμπα: 145 εκ μήκος.

Μέγιστο επιτρεπόμενο φορτίο 113 κιλά.

Οι ενδιαφερόμενοι δύναται να συμπληρώνουν τη φόρμα υποβολής σχολίων και να αποστέλλουν συμπληρωμένο το Έντυπο Δημόσιας Διαβούλευσης Τεχνικών Προδιαγραφών ή/και να ζητήσουν διευκρινίσεις κατά τη διάρκεια της Δημόσιας Διαβούλευσης στην ηλεκτρονική διεύθυνση [info@vimatizo.gr](mailto:info@vimatizo.gr), μέχρι και την **12-02-2018, ημέρα Δευτέρα, ημερομηνία λήξης της διαδικασίας της Δημόσιας Διαβούλευσης Τεχνικών Προδιαγραφών/ μέρους όρων Διακήρυξης**.

 Η παρούσα ανακοίνωση και το επισυναπτόμενο Έντυπο Δημόσιας Διαβούλευσης Τεχνικών Προδιαγραφών θα αναρτηθούν στον ιστότοπο του φορέα, [www.vimatizo.gr](http://www.vimatizo.gr) .  
Παρακαλείσθε για την ανταπόκριση και συμμετοχή σας στη διαδικασία της Δημόσιας Διαβούλευσης.

**ΔΗΜΟΣΙΑ ΔΙΑΒΟΥΛΕΥΣΗ**

**Επί των Τεχνικών Προδιαγραφών**

με τίτλο:

**«Διενέργεια Δημόσιας Διαβούλευσης των Τεχνικών Προδιαγραφών για την προμήθεια** **ΕΞΟΠΛΙΣΜΟΥ ΦΥΣΙΟΘΕΡΑΠΕΙΑΣ-ΑΘΛΗΣΗ-ΨΥΧΑΓΩΓΙΑ & ΑΝΑΠΗΡΙΚΟΥ, προϋπολογισθείσα δαπάνη 70.090,00 € συμπεριλαμβανομένου του αναλογούντος ΦΠΑ, για την Πράξη ‘’Προμήθεια και εγκατάσταση εξοπλισμού στο Κέντρο Αποθεραπείας-Αποκατάστασης, Διημέρευσης και Ημερήσιας Φροντίδας «ΒηματίΖΩ», του Άξονα Προτεραιότητας «Προώθηση της κοινωνικής ένταξης και καταπολέμηση της φτώχειας – ΕΤΠΑ», με κωδικό ΟΠΣ 508062 στο Επιχειρησιακό Πρόγραμμα «Κεντρική Μακεδονία 2014-2020»**

**Οι προτάσεις να αποσταλούν αποκλειστικά στην ηλεκτρονική διεύθυνση: info@vimatizo.gr**

|  |
| --- |
| **Υποβολή προτάσεων και παρατηρήσεων**  **Μέχρι και την 12η Φεβρουαρίου 2018** **και ώρα 13:00μ.μ.** |

|  |  |
| --- | --- |
| Επωνυμία Φορέα: |  |
| Όνομα υπευθύνου : |  |
| Στοιχεία επικοινωνίας: | Τηλέφωνο:  Φαξ:  Email: |

**ΠΡΟΤΑΣΕΙΣ- ΠΑΡΑΤΗΡΗΣΕΙΣ-ΣΧΟΛΕΙΑ**

**ΕΠΙ ΤΟΥ ΣΥΝΟΛΟΥ ΤΩΝ ΤΕΧΝΙΚΏΝ ΠΡΟΔΙΑΓΡΑΦΩΝ**

|  |  |  |
| --- | --- | --- |
| α/α αναφοράς | Σελίδα | ΠΑΡΑΤΗΡΗΣΕΙΣ / ΣΧΟΛΙΑ / ΠΡΟΤΑΣΕΙΣ |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |
| 9 |  |  |
| 10 |  |  |
| 11 |  |  |

**ΕΚ ΤΗΣ ΔΙΟΙΚΗΣΕΩΣ**

**η υπεύθυνη της πράξης**

**Βουμβουράκη Καλλιόπη**